|  |
| --- |
|  |

בשנת 2021 התרחשו וסוכלו מאות **פיגועי טרור נגד ישראלים במדינת ישראל וביהודה ושומרון**.

השפעות הפיגועים
---------------

כתוצאה מפיגועי הטרור, בשנה זו נרצחו 18 ונפצעו 194, רובם במבצע שומר החומות ובמהומות בישראל


| **כמות פיגועי הטרור**
 לא ניתן להציג את הגרף באופן זמני – ההרחבה `Graph` להצגת תרשימים מושבתת כרגע. |
| **נפגעים כתוצאה מפיגועי הטרור**
 לא ניתן להציג את הגרף באופן זמני – ההרחבה `Graph` להצגת תרשימים מושבתת כרגע.

|  |  |  |
| --- | --- | --- |
|   הרוגים |  |   פצועים |

 |
| ⋆מתוך דוחות שירות הביטחון הכללי |

על פי נתוני צה"ל בשנה זו היו רק בגזרת יהודה ושומרון (נכון ל-10 בדצמבר) 5,532 אירועי זריקות אבנים, 1,022 אירועי השלכת בקבוקי תבערה, 61 אירועי ירי, ו-18 אירועי דקירה, עליה משמעותית (באירועי ירי ודקירה - פי שניים) לעומת השנה שעברה. אף שבשנה זו נרשמה עליה משמעותית בניסיונות הפיגועים לעומת השנים שקדמו, נרשם בה גם מספר ההרוגים והנפגעים הישראלים הנמוך ביותר בשנים האחרונות, זאת הודות לסיכול בארגוני טרור, מודיעין ומעצרים משמעותיים.

כרוניקה
-------

להלן, נזכרים האירועים הבולטים יותר; לצידם, התרחשו מקרים רבים נוספים של ניסיונות פיגוע או פיגועים מתוכננים שלא פורסמו לפרטיהם. בנוסף, מאות פיגועים סוכלו על ידי כוחות הביטחון של ישראל בהובלת שירות הביטחון הכללי וצה"ל, ובסיוע הימ"מ ויחידות מסתערבים.

     פיגועים שיצאו מאזור יהודה ושומרון      פיגועים שיצאו מרצועת עזה      פיגועים שיצאו מלבנון      פיגועים שיצאו ממצרים      פיגועים שיצאו מישראל      פיגועים שיצאו מירדן      פיגועים שיצאו מסוריה

### ינואר

* 

  3 בינואר – יהודייה נפצעה באורח קשה בראשה מאבנים שיידו ערבים לעברה, סמוך לנווה צוף שבמערב בנימין.

* 

  5 בינואר – מחבל פלסטיני ניסה לבצע פיגוע דקירה בצומת גוש עציון, נורה על ידי כוח צה"ל ונהרג.

* 

  12 בינואר – מחבל פלסטיני ניסה לדקור לוחמים במעבר קלנדיה, נורה ונפצע קל. לוחם מג"ב נפצע קלות משריטות.

* 

  13 בינואר – מחבל פלסטיני בן 22 נורה בכניסה למערת המכפלה שבחברון לאחר שניסה לדקור לוחמים. הוא נפצע באורח בינוני.

* 

  26 בינואר – מחבל פלסטיני ניסה לדקור לוחמת של פיקוד העורף בצומת גיתי אבישר שליד אריאל, הלוחמת נפצעה קל מאוד, המחבל נורה ונהרג.

* 

  31 בינואר – מחבל פלסטיני ניסה לדקור חייל בצומת גוש עציון, המחבל נורה על ידי כוחות צה"ל ונהרג.

### פברואר

* 

  5 בפברואר – מחבל ניסה לחדור לבית בחוות שדה אפרים, נורה על ידי שומרי החווה ונהרג.

* 

  24 בפברואר – מחבל שלף סכין וניסה לדקור אדם בצומת יצהר. הוא נמלט בריצה ולא נפגע. לאחר הפיגוע, צה"ל החל בסריקות אחרי המחבל, וב-28 בפברואר, לאחר מצוד של 4 ימים, המחבל נתפס סמוך לכפר סאלם.

### אפריל

* 

  29 באפריל – מחבלים פלסטיניים השליכו בקבוקי תבערה לבית מגורים במאחז עוז ציון. שני בני אדם נפצעו באורח קל.

* 

  30 באפריל – מחבל פלסטיני ניסה לדקור חייל צה"ל ליד אפרת. החייל ירה במחבל ופצע אותו קשה.

### מאי

* 

  2 במאי – בשעות הבוקר ליד גוש עציון, מחבלת פלסטינית בת 60 שאחזה בסכין במטרה לדקור חיילי צה"ל נורתה בפלג גופה התחתון ולאחר מספר שעות נקבע מותה בבית החולים שערי צדק.

* 

  2 במאי –  **פיגוע הירי בצומת תפוח**: בשעות הערב המוקדמות בוצע פיגוע ירי מרכב חולף בצומת תפוח, בו נרצח **יהודה גואטה** תלמיד ישיבה בן 19, שנפטר מפצעיו שלושה ימים לאחר הפיגוע, ונפצעו שני חבריו: אחד מהם קשה והשני קל. כולם תלמידי ישיבת איתמר. ב-5 במאי, 3 ימים לאחר הפיגוע, נעצר המחבל, מונתצר שלבי, בן 44, תושב תורמוס עיא.

* 

  7 במאי – בבוקר בשעה 10:30 שלושה מחבלים פתחו באש לעבר בסיס של צה"ל ליד סאלם שבצפון השומרון. לוחמי צה"ל ומג"ב השיבו אש ושניים מהמחבלים נהרגו ואחד נפצע.

* 

  10 במאי – פורעים ערבים ממזרח ירושלים ביצעו לינץ' באזרח יהודי דתי שנסע ברכבו באזור שער האריות. היהודי נפצע וחולץ על ידי שוטר חמוש.

* 

  10 במאי – פורעים ערבים צעירים ביצעו לינץ' באזרח יהודי דתי שנסע ברכבו בכפר כנא. היהודי נפצע וחולץ על ידי תושב המקום.

* 

  10 במאי – **פיגוע האבנים בלוד**: בהתפרעות של ערבים בלוד פורעים ערבים השליכו אבנים על מכוניתו של **יגאל יהושע**, תושב העיר בן 56 שנפצע קשה מהאבנים ונפטר מפצעיו כעבור שבוע. לאחר כחודש וחצי הוגש כתב אישום נגד 7 נאשמים תושבי לוד והשטחים בגין מעשה טרור בצוותא שפעלו מתוך מניע לאומני-גזעני.

* 

  11 במאי – מחבלת ניסתה לבצע פיגוע דקירה סמוך לחטמ"ר שומרון, היא נוטרלה ללא שימוש בנשק חם ונעצרה.

* 

  11 במאי – אזרח ישראלי נפצע בינוני-קשה בפיגוע דקירה בבאר שבע שביצע בדואי בסמוך להפגנה נגד ישראל באוניברסיטת בן-גוריון.

* 

  11 במאי – במהלך התפרעות של ערבים בלוד שני יהודים נפצעו קשה ועשרה נפצעו קל כתוצאה ממעשי אלימות של ערבים. בהתפרעות נזרקו אבנים ובקבוקי תבערה על יהודים והוצתו כשלושים כלי רכב של יהודים ובית כנסת.

* 

  11 במאי – **פיגוע ההצתה במלון האפנדי בעכו**: במסגרת המהומות בישראל מלון האפנדי בעכו הוצת על ידי ערבים, ו**אבי הר-אבן**, מנהלה לשעבר של סוכנות החלל הישראלית נפגע באופן קשה מהשרפה, וכעבור שלושה שבועות נפטר מפצעיו.

* 

  12 במאי – במהלך התפרעות של ערבים בעכו פורעים ערבים ביצעו לינץ' ביהודי שנפצע באופן קשה.

* 

  12 במאי – בשעות הבוקר ביריחו, מחבל פלסטיני ניסה לבצע פיגוע דקירה לעבר חייל וחטף את נשקו. צה"ל עצר את המחבל. לא היו נפגעים באירוע.

* 

  12 במאי – במהלך התפרעות של המון יהודי בבת ים, עשרות פורעים יהודים ביצעו לינץ' בערבי-ישראלי תושב רמלה בטיילת בבת ים ופצעו אותו באורח קשה.

* 

  12 במאי - מחבל שלף סכין וניסה לדקור אדם בצומת יצהר. הוא נמלט בריצה ולא נפגע. לאחר הפיגוע, צה"ל החל בסריקות אחרי המחבל,[10] ולאחר מצוד של 4 ימים, המחבל נתפס סמוך לכפר סאלם.

* 

  12 במאי – במהלך המהומות בישראל בשעות הלילה מחבל ערבי דרס יהודי בדרך יפו בחיפה ופגע בו באורח קל עד בינוני.[דרוש מקור]

* 

  13 במאי – בשעות הבוקר בלוד, מחבל ערבי דקר יהודי שהלך לתפילת שחרית. היהודי נפצע באופן בינוני.

* 

  13 במאי – בשעות הערב ערבים ביצעו לינץ' בחייל צה"ל ביפו, החייל נפצע באופן קשה.

* 

  13 במאי – בשעות הערב בלוד, ערבים ירו בצעיר יהודי שנפצע קשה מהירי.

* 

  13 במאי – בשעות הערב בשוק מחנה יהודה בירושלים, ארבעה צעירים יהודים תקפו ודקרו צעיר ערבי שעובד במסעדה והיה בדרכו לרוקן אשפה. הוא נפצע באופן קשה.

* 

  14 במאי – מחבל פלסטיני ניסה לדרוס חיילים אשר עמדו סמוך לש.ג במוצב צה"לי סמוך לעפרה. לאחר ניסיון הדריסה יצא המחבל מהרכב במטרה לדקור את החיילים ונהרג בירי של החיילים.

* 

  14 במאי – בקבוק תבערה הושלך לבית של משפחה ערבית ביפו וכתוצאה מכך ילד בן 12 נפצע באופן קשה מהפיגוע. בהתחלה המשטרה חשדה שמדובר בפיגוע שבוצע על ידי יהודים, אולם בהמשך התברר שהפיגוע בוצע על ידי מחבלים ערבים שהתכוונו לפגוע ביהודים, ושלושה חשודים ערבים נעצרו בחשד למעורבות בפיגוע.

* 

  15 במאי - תושב מועאוויה ירה לעבר שוטרים באום אל פאחם, 2 שוטרים נפצעו קל.[דרוש מקור]

* 

  15 במאי – פיגוע דריסה בחיפה שוטר נדרס באופן קל, המחבל נמלט לאחר שבוצע ירי לעברו.[דרוש מקור]

* 

  16 במאי – מחבל ערבי ביצע פיגוע דריסה בשכונת שייח ג'ראח שבירושלים בפיגוע נפצעו שישה שוטרים, שניים באורח בינוני וארבעה באורח קל. המחבל נהרג על ידי הכוח.

* 

  18 במאי – מחבל פלסטיני שהיה חמוש ברובה קרלו, מספר מטענים וסכין ניסה לבצע פיגוע בכיכר גרוס שבחברון, הוא ניסה תחילה לירות באמצעות הנשק אבל לא הצליח עקב מעצור בנשקו. לאחר מכן ניסה להשליך מטען לעבר כוחות צה"ל ששהו במקום, אולם המטען התפוצץ בידו והוא המשיך לרוץ לעבר לוחמים מחטיבת גבעתי ששהו במקום והרגו אותו.

* 

  19 במאי – מחבלת פלסטינית ירתה לעבר חיילים ואזרחים בכניסה לקריית ארבע באמצעות רובה M16, החיילים ירו לעברה והרגו אותה.

* 

  24 במאי – בשדרות חיים בר לב, ליד המטה הארצי של המשטרה בירושלים, מחבל דקר בסכין חיילי צה"ל בני 21 ו-23 בתחנת הרכבת הקלה. החיילים נפצעו באורח בינוני. לוחם מג"ב שזיהה את הפיגוע הרג את המחבל בירי.

* 

  25 במאי – צרור בקבוקי תבערה נזרקו בלוד לעבר בניין שהתגוררו בו יהודים. נגרם נזק לשתי דירות. שב"כ עצר שמונה ערבים בחשד לכך.

* 

  30 במאי – **פיגוע הדריסה ברמלה**: שני נערים ערבים דרסו את **דסטאו ביסט** בן ה-74 שנפצע באורח אנוש ומת מפצעיו לאחר כמה שבועות. בתחילה, המשטרה לא התייחסה לאירוע כאל אירוע לאומני ואף לא כרצח מכוון. רק לאחר מותו של ביסט ולאחר מאבק של בני משפחתו ומספר אישי ציבור, נעצרו חשודים ברצח.

* 

  30 במאי – מחבל פלסטיני הצליח לעבור את גדר הגבול בין ישראל לרצועת עזה דרך חור שנוצר בגדר במהלך מבצע שומר החומות. בקרבת היישוב שדי אברהם הוא דקר ופצע באורח קל את רכז הביטחון של היישוב אבשלום. איש ביטחון אחר שהיה במקום ירה בו.

### יוני

* 

  1 ביוני - ניסיון דריסה וירי נגד לוחמי צה"ל ששהו מאחורי מחסום צבאי התרחש סמוך לכפר הפלסטיני יעבד.

* 

  12 ביוני – מחבלת ערבייה מעקבת ג'בר נהרגה בירי על ידי מאבטח לאחר שניסתה לבצע פיגוע דקירה במעבר קלנדיה.

* 

  16 ביוני – מחבלת נהרגה לאחר שניסתה לבצע פיגוע משולב של דריסה ודקירה באזור חיזמא שמצפון לירושלים. חייל נפצע קל בפיגוע.

* 

  17 ביוני – פורעים ערבים ממזרח ירושלים ביצעו לינץ' במשפחה יהודית שנסעו ברכבם באזור ואדי ג'וז בדרכם לכותל המערבי. הפורעים יידו על הרכב עשרות אבנים וסלעים, ושמשות הרכב נופצו לחלוטין. אישה בהריון נפצעה קל.

* 

  21 ביוני - יהודי נפצע קל על ידי פורעים ערבים בחברון.

* 

  23 ביוני - לוחם מג"ב נפצע קל מזריקת אבנים בסילוואן.

* 

  23 ביוני - לוחם מג"ב נפצע קל מזריקת אבנים בכביש 446 ליד הכפר דיר קדיס.

* 

  25 ביוני – מחבל פלסטיני חדר למאחז מצפה יצהר שבשומרון וניסה לבצע פיגוע דקירה במקום. רכז הביטחון של יצהר ירה במחבל ופצע אותו בפלג גופו התחתון.

* 

  27 ביוני - ארבעה שוטרים נפצעו באורח קל בהפרות סדר בשועפאט.

### יולי

* 

  1 ביולי – מחבל פלסטיני מהעיירה טובאס גנב את נשקה של חיילת בבסיס מול נבו הסמוך ליריחו לאחר שדקר אותה בגבה ופצע אותה באופן בינוני. לאחר מרדף הוא נתפס ונעצר.

* 

  3 ביולי – עשרות פורעים פלסטינים חדרו למאחז אש קודש שבבנימין. אחד מהפורעים השליך מטען צינור לעבר כוחות צה"ל שבאו כדי להרחיק את המתפרעים משטח המאחז. לוחמי צה"ל שזיהו את משליך המטען ירו בו והרגו אותו.

* 

  13 ביולי – מחבל פלסטיני שהגיע עם רכבו למעבר קלנדיה פתח באש לעבר כוח צה"ל במקום, פצע מאבטח באורח קל. המחבל נמלט ונלכד מאוחר יותר בתום מרדף.

* 

  14 ביולי – מחבל פלסטיני ניסה לחדור ליצהר. כוחות צה"ל שנתקלו במחבל הותקפו על ידו בסכין. המחבל נעצר.

* 

  19 ביולי – ערבי מבועיינה-נוג'ידאת תקף שני יהודים על ידי מוטות ברזל בנווה עובד, אחד מהם נפצע קשה ופונה לבית החולים פוריה.

### אוגוסט

* 

  1 באוגוסט – בן 60 נפצע קשה בפיגוע דקירה בפתח תקווה, על ידי מחבל שדקר אותו 9 פעמים בפתח חנות בעיר.[דרוש מקור]

* 

  9 באוגוסט – בצומת יצהר, מחבלת חמושה בסכין נפצעה מירי וסוכל פיגוע דקירה.

* 

  21 באוגוסט – **רצח בראל חדריה שמואלי**: **בראל חדריה שמואלי**, לוחם מג"ב מיחידת ימ"ס דרום, נפצע באורח אנוש כתוצאה מירי לעברו במהלך העימותים ונפטר מפצעיו 9 ימים לאחר האירוע. הירי בוצע על ידי מחבל פלסטיני שהתקרב לגדר המערכת סביב רצועת עזה עם אקדח וירה בלוחם מטווח אפס דרך חרך ירי בגדר. המחבל, פעיל הג'יהאד האיסלאמי, הוכנס ל"מעצר הגנתי" על ידי חמאס ושוחרר לאחר מספר שבועות, המחבל נהרג ב-20 באוקטובר 2023 כחלק ממלחמת חרבות ברזל.

### ספטמבר

* 

  10 בספטמבר – מחבל ניסה לבצע פיגוע דקירה בשער האריות בירושלים. לוחמי משמר הגבול הגיבו בירי ופצעו אותו באורח אנוש. לאחר מכן נקבע מותו. שוטר נפצע באורח קל ברגלו מנתז ירי.

* 

  13 בספטמבר – מחבל שהיה בדרכו לבצע פיגוע דקירה בצומת הגוש בגוש עציון נהרג.

* 

  13 בספטמבר – מחבל ביצע פיגוע דקירה ברחוב יפו בירושלים בו נפצעו 3 אנשים, מתוכם 2 במצב בינוני והשלישי במצב קל. המחבל נפצע ונעצר.{הערה|אפרת פורשר, יורי ילון, לילך שובל, פיגוע דקירה בירושלים: שני פצועים בינוני ליד התחנה המרכזית, באתר ישראל היום, 13 בספטמבר 2021}}

* 

  15 בספטמבר – מחבל דקר ופצע ביפו אדם באורח קשה. לאחר מכן הוא נעצר.

* 

  22 בספטמבר – בשעה 15:30 בוצע פיגוע דריסה בין מכמש לנווה ארז בו נדרסה אישה בדרגה קל עד בינוני, תחילה חשבו שמדובר בתאונת פגע וברח אך עד מהרה התברר כי מדובר בפיגוע. המחבל והרכב הפוגע אותרו לאחר כמה שעות באזור אלעיזריה.

* 

  24 בספטמבר - לוחם צנחנים נפצע קל בקדומים במהלך הפרות סדר.

* 

  30 בספטמבר – בג'נין נהרג מחבל חמוש שירה לעבר כוחות צה"ל במהלך פעילות מעצר מבוקשים. לא היו נפגעים.[דרוש מקור]

* 

  30 בספטמבר – בירושלים מחבלת נהרגה לאחר ניסיון פיגוע דקירה בסמוך להר הבית, לא היו נפגעים.

### אוקטובר

בחודש הזה חלה עלייה בזריקות אבנים ביהודה ושומרון.

* 

  1 באוקטובר - מחבל רכוב על אופנוע נסע ליד מחסום ריחן וזרק מטען חבלה, לא היו נפגעים.

* 

  2 באוקטובר - שני מחבלים חדרו מרצועת עזה עם רימונים וניסו לבצע פיגוע בישראל, המחבלים הוחזרו לשטח הרצועה.

* 

  3 באוקטובר - נהג נפצע קל בין עלמון לחיזמא מזריקת אבנים של ערבים.

* 

  8 באוקטובר - חיילת נפגעה קל מרכב פלסטיני ליד עוג'ה א-תחתא, הרכב נמלט.

* 

  12 באוקטובר - 3 בדואים תושבי ביר הדאג' ניסו לתקוף חיילים בתחנת דלק במצפה רמון, אחד החיילים נפצע קל והבדואים נשלחו למעצר.

* 

  14 באוקטובר – מחבל שזרק בקבוקי תבערה נהרג על ידי צה"ל ליד בית ג'אלא.[דרוש מקור]

* 

  14 באוקטובר – בפיגוע דריסה שבוצע על ידי מחבל פלסטיני מקלקיליה במעבר קלנדיה נדרס לוחם מג"ב שנפצע באורח בינוני. לוחמי מג"ב ירו במחבל ופצעו אותו. המחבל והלוחם מג"ב פונו לבית חולים.

* 

  18 באוקטובר – מחבלת בת 37 נעצרה עם סכין בהר אדר לאחר שתכננה לבצע פיגוע דקירה.[דרוש מקור]

* 

  19 באוקטובר - שני יהודים נפצעו מאבנים שיידו ערבים בשער שכם.

* 

  19 באוקטובר - חייל נפצע קל בחברון מיידוי אבנים.

* 

  20 באוקטובר - נהג יהודי נפצע קל מזריקת אבנים ליד נעלין

* 

  23 באוקטובר - עשרות פורעים ערבים הציתו שטחים ליד היישוב עמיחי ולאחר מכן פצעו חייל צה"ל במצב קל מזריקת אבנים על פניו.

* 

  27 באוקטובר - רועה צאן יהודי נפצע קל ליד מצפה יריחו מזריקת אבנים על ידי בדואים.

* 

  27 באוקטובר - יהודי נפצע קל מזריקת אבנים ליד בורקה.

### נובמבר

על פי נתוני הפלסטינים, בחודש נובמבר נרשמו 15 פיגועי ירי, 2 פיגועי דקירה ו-5 פיגועי השלכת מטעני נפץ לעבר כוחות צה"ל.

* 

  13 בנובמבר – נורו זיקוקים בכינון ישיר אל חלונות הבתים של היהודים ונזרקו בקבובקי תבערה בשכונת מעלה הזיתים, היו פצועים.

* 

  17 בנובמבר – שני לוחמי מג"ב נפצעו במצב בינוני וקל כתוצאה מפיגוע דקירה בעיר העתיקה בירושלים. המחבל נורה ונהרג.

* 

  21 בנובמבר – **פיגוע הירי בשער השלשלת**: פאדי אבו שחידם, חבר הזרוע המדינית של החמאס בשועפאט, ביצע פיגוע ירי בסמוך לשער השלשלת שבעיר העתיקה, בו נרצח **אליהו דוד קיי**, ונפצעו שני אזרחים ושני שוטרים. המחבל נהרג.

* 

  21 בנובמבר – בצהריים, מחבל בן 18, שוהה בלתי חוקי מג'נין, ביצע פיגוע דקירה ביפו ודקר אדם ופצע אותו בינוני. המחבל נעצר.

* 

  22 בנובמבר – מחבלים זרקו בקבוקי תבערה על בתי יהודים בשכונת שייח ג'ראח.

### דצמבר

* 

  1 בדצמבר – סוכל פיגוע דקירה במחסום אל ג'יב צפונית לירושלים, לאחר שהגיע למקום מחבל עם סכין, שנתפס ונעצר.[דרוש מקור]

* 

  1 בדצמבר – ניסיון לינץ' בשני ישראלים שנכנסו עם רכבם בשוגג לרמאללה. רכבם הוצת אך הם חולצו בשלום.

* 

  4 בדצמבר – פיגוע דקירה סמוך לשער שכם בירושלים: אברהם אלמליח צעיר, בן 20, נדקר ונפצע בינוני-קשה. לוחמי מג"ב חיסלו את המחבל, שב"ח מסלפית בעל עבר טרוריסטי ופלילי.

* 

  6 בדצמבר – בפיגוע דריסה שבוצע במעבר תאנים סמוך לאבני חפץ מחבל פלסטיני בן 15 משכם נסע מהירות 90 קמ"ש אל תוך מחסום תאנים. מאבטח בן 34 נפצע באורח קשה.

* 

  8 בדצמבר – אישה בת 26 נפצעה קל בגבה בפיגוע דקירה בעת שצעדה עם ילדיה, סמוך לקבר שמעון הצדיק בירושלים, המחבלת - בת 15 - נמלטה ונתפסה לאחר זמן קצר.

* 

  12 בדצמבר – ניסיון פיגוע דריסה במחסום מיתר בדרום הר חברון כנגד שוטרים. המחבל נמלט.

* 

  12 בדצמבר – זריקת בקבוקי תבערה לעבר אוטובוס ישראלי באזור צומת תפוח.[דרוש מקור]

* 

  14 בדצמבר – ערבים חמושים במקלות ואבנים עלו מכיוון ענבתא ליישוב עינב. הצבא ירי באוויר ומשלא נענה ירה לכיוון הפורעים ערבי אחד נפצע.[דרוש מקור]

* 

  14 בדצמבר – מחבל ערבי נעצר בעת שניסה להשליך בקבוק תבערה על שוטרים בירושלים.[דרוש מקור]

* 

  16 בדצמבר – אישה במערת המכפלה בחברון נעצרה לאחר שנשאה עליה סכין.[דרוש מקור]

* 

  16 בדצמבר – **פיגוע הירי בחומש**: מחבלים ביצעו מארב וירו לעבר רכב ישראלי בכניסה למאחז חומש שבשומרון, ורצחו את **יהודה דימנטמן** ופצעו שניים נוספים קל-בינוני. ב-19 בדצמבר 2021 נעצרו ארבעה חשודים במעורבות בפיגוע מהכפר סילת אל-חארית'יה ונתפס כלי נשק שבו על פי החשד בוצע הירי.

* 

  17 בדצמבר – השלכת בקבוקי תבערה לתוך המוצב של המחסום הצפוני של קלקיליה, לא היו נפגעים.[דרוש מקור]

* 

  18 בדצמבר – פיגוע דקירה במחסום רות סמוך למערת המכפלה בחברון: אזרח בן 38 נפצע באורח קל. המחבלת, כבת 65, נעצרה.

* 

  19 בדצמבר – ניסיון פיגוע דקירה ברחוב הנביאים סמוך לשער שכם בירושלים. המחבל נעצר.[דרוש מקור]

* 

  20 בדצמבר – במהלך פעילות בכפר סילת אל-חארית'יה בוצע ירי והושלכו מטענים לעבר לוחמי צה"ל, שהשיבו באש. איש מהחיילים לא נפגע.[דרוש מקור]

* 

  20 בדצמבר – לוחמי צה"ל עצרו בלילה שני מחבלים חמושים ברימונים וסכינים שניסו לחצות את מרחב המכשול מצפון רצועת עזה לשטח ישראל.

* 

  21 בדצמבר – מחבל ערבי ניסה לבצע פיגוע דריסה נגד חיילים בסמוך למחסום מבוא דותן, המחבל עבד אל-עזיז חכמת מהכפר מִרכּה נורה למוות על ידי כוח צה"ל. באותו מקום בוצע פיגוע דריסה ב-2018 שבו נהרגו קצין וחייל.

* 

  22 בדצמבר – פיגוע ירי, מחבל ירה לעבר חיילי צה"ל מרכב נוסע בסמוך ליישוב פסגות בבנימין, המחבל מוחמד עיסא עבאס
ממחנה הפליטים אל-אמערי נורה למוות.

* 

  23 בדצמבר – פיגוע ירי, ערבים ירו על היישוב אביתר, לא היו נפגעים.[דרוש מקור]

* 

  23 בדצמבר – פיגוע ירי לעבר כח צבאי בעסירה אל-קבלייה סמוך ליצהר.[דרוש מקור]

* 

  23 בדצמבר – סוכל ניסיון פיגוע דקירה בתחנה המרכזית בתל אביב.

* 

  23 בדצמבר – פיגוע ירי, ערבים מהכפר בורקה ירו לעבר חומש בעת העלייה ליישוב כשבוע לאחר פיגוע הירי בצפון השומרון.

* 

  24 בדצמבר – פיגוע ירי, ערבים ירו על היישוב אביתר, פעילת בצלם נפצעה קל.[דרוש מקור]

* 

  24 בדצמבר – 50 ערבים ניסו להצית את קבר יוסף אך כוחות הביטחון מנעו אותם מלפגוע בקבר.

* 

  24 בדצמבר – קרני שומרון - מחבלים יידו בקבוקי תבערה על כביש הגישה לשכונת אל מתן.[דרוש מקור]

* 

  25 בדצמבר – פיגוע ירי מרכב חולף לעבר עמדת צה"ל בפאתי העיר שכם. הרכב נמלט אין נפגעים.

* 

  25 בדצמבר – פיגוע ירי, ירי מהכפר בורקה לעבר חיילי צה"ל במהלך התפרעויות אלימות.

* 

  25 בדצמבר – פיגוע ירי מחבלים לעבר פסגות.[דרוש מקור]

* 

  25 בדצמבר – השלכת בקבוקי תבערה על עמדת צה"ל ליד קלקיליה.

* 

  25 בדצמבר – הושלכו עשרות בקבוקי תבערה לעבר בתי יהודים בכפר השילוח. נעצרו שלשה צעירים חשודים.

* 

  26 בדצמבר – השלכת בקבוקי תבערה, בקבוקי תבערה הושלכו לאוטובוס של צה"ל סמוך לכיכר עינבוס.

* 

  29 בדצמבר – קבוצה של 20 נערים שהיו בסיור בכפר השילוח בירושלים הותקפו על ידי ערבים, אחד הנערים נפצע קל.

* 

  29 בדצמבר – פיגוע ירי בגבול רצועת עזה: אזרח נפצע באורח קל מירי ליד קיבוץ עלומים, בתגובה לכך טנקים של צה"ל תקפו עמדות חמאס בצפון הרצועה.

* 

  31 בדצמבר – ניסיון לפיגוע דקירה. מחבל מהכפר קראוות בני חסן, שניסה לדקור חיילים ואזרחית שעמדו בתחנת אוטובוס בצומת גיתי אבישר באזור אריאל שבשומרון, נורה ונפצע קשה בידי החיילים, לאחר שרץ לקראתם בסכין שלופה ולא נענה לקריאותיהם לעצור, ולאחר מספר שעות מת מפצעיו.

ראו גם
------

* טרור פלסטיני
* המהומות בישראל (2021)
* המהומות בירושלים (2021)
* המהומות בלוד
* המהומות בעכו (2021)
* המהומות בבת ים
* מבצע שומר החומות
* פיגועי טרור נגד ישראלים בישראל ובשטחים ב-2022
* פיגועי טרור נגד ישראלים בישראל ובשטחים ב-2020
* פיגועי טרור נגד ישראלים בישראל ובשטחים ב-2019
* פיגועי טרור נגד ישראלים בישראל ובשטחים ב-2018
* פיגועי טרור נגד ישראלים בישראל ובשטחים ב-2017
* אירועי העימותים בגבול ישראל–רצועת עזה (2018–2021)
* הלחימה ברצועת עזה לאחר מבצע שומר החומות

קישורים חיצוניים
----------------

* צה"ל מסכם שנה ביהודה ושומרון: עלייה באירועי הירי ובזריקות האבנים והבקת"בים, באתר כיפה

| דוחות השב"כ החודשיים |
| --- |
| * שירות הביטחון הכללי, דוח חודשי, **ינואר** 2021
* שירות הביטחון הכללי, דוח חודשי, **פברואר** 2021
* שירות הביטחון הכללי, דוח חודשי, **אפריל** 2021
* שירות הביטחון הכללי, דוח חודשי, **יוני** 2021
* שירות הביטחון הכללי, דוח חודשי, **אוגוסט** 2021
* שירות הביטחון הכללי, דוח חודשי, **ספטמבר** 2021
* שירות הביטחון הכללי, דוח חודשי, **אוקטובר** 2021
* שירות הביטחון הכללי, דוח חודשי, **נובמבר** 2021
* שירות הביטחון הכללי, דוח חודשי, **דצמבר** 2021
 |

הערות שוליים
------------

1. ↑  מתוך דוחות שירות הביטחון הכללי
2. ↑  בישראל מעריכים: בנשק שמוברח לסוריה מאיראן יש טילי שיוט, באתר כאן-תאגיד השידור הישראלי
3. ↑  דף המקור של פרסום צה"ל בארכיון האינטרנט.
4. ↑  טרור האבנים: נוסעת נפצעה באורח קשה בבנימין, באתר הקול היהודי
5. ↑  מחבל חמוש ניסה לתקוף את כוחותינו בצומת גוש עציון ונורה במקום, באתר חדשות 0404
6. ↑  אמיר בוחבוט ויניר יגנה‏, חשד לניסיון פיגוע בגוש עציון: חשוד השליך סכין - ונורה למוות, באתר וואלה!‏, 5 בינואר 2021
7. ↑  אלישע בן קימון, פיגוע דקירה במעבר קלנדיה: מחבל ניסה לדקור מאבטח ונוטרל, באתר ynet, 12 בינואר 2021
8. ↑  אלון חכמון, ‏חשד לניסיון פיגוע במערת המכפלה: צעיר ניסה לדקור לוחמים ונורה, באתר מעריב אונליין, 13 בינואר 2021
9. ↑  אלישע בן קימון, לוחמת נאבקה במחבל שניסה לדקור חיילים ליד אריאל, באתר ynet, 26 בינואר 2021
10. ↑  טל לב-רם, ‏פיגוע סוכל ביו"ש: מחבל ניסה לדקור חיילים בצומת גוש עציון ונוטרל, באתר מעריב אונליין, 31 בינואר 2021
11. ↑  ישי אלמקייס, מחבל ניסה לחדור לבית בחוות שדה אפרים - וחוסל, באתר כיפה, ‏5 בפברואר 2021
12. ↑  אלישע בן קימון, תיעוד מניסיון פיגוע בשומרון: פלסטיני שלף סכין בצומת יצהר – ונמלט, באתר ynet, 24 בפברואר 2021
13. ↑  נעצר המחבל שניסה לדקור יהודי בצומת יצהר, באתר ערוץ 7, 28 בפברואר 2021
14. ↑  דניאל הרץ, פיגוע בישוב בבנימין: המחבלים ניסו לשרוף בית על יושביו, באתר כיכר השבת, ‏29 באפריל 2021
15. ↑  לילך שובל, אפרת פורשר, ניסיון פיגוע דקירה בגוש עציון: שוטר נפגע, באתר ישראל היום, ‏30 באפריל 2021
16. ↑  אלישע בן קימון, יואב זיתון, תיעוד ניסיון פיגוע: לוחמים ירו במחבלת בת 60 בצומת גוש עציון, באתר ynet, 2 במאי 2021
17. ↑  טל לב רם, ‏הפיגוע בצומת תפוח: בצה"ל החליטו על תגבור כוחות לוחמים באיו"ש, באתר מעריב אונליין, 2 במאי 2021
18. ↑  רענן בן צור, אלישע בן קימון, מת מפצעיו תלמיד הישיבה שנפצע באורח אנוש בפיגוע בצומת תפוח, באתר ynet, 5 במאי 2021
19. ↑  המפקדים משחזרים: כך נתפס המחבל מצומת תפוח, באתר בחדרי חרדים
20. ↑  כתבי ynet, פיגוע ליד ג'נין: לוחמים חיסלו שני מחבלים חמושים, השלישי נפצע אנוש, באתר ynet, 7 במאי 2021.
21. ↑  ניסיון פיגוע ירי הסתיים בחיסול שני מחבלים ופציעת נוסף, באתר כיכר השבת.
22. ↑  ניסיון לינץ' בירושלים: צעירים ערבים יידו אבנים על רכב יהודי, באתר מקור ראשון, ‏10 במאי 2021
23. ↑  אפרת פורשר, "עשרות אנשים התנפלו עלי עם מקלות ואבנים, ניצלתי בנס", באתר ישראל היום, ‏11 במאי 2021
24. ↑  אור רביד, ‏נקבע מותו של יגאל יהושוע, תושב לוד שנפצע קשה מיידוי אבנים על רכבו במהומות בעיר, באתר ‏מאקו‏, 17 במאי 2021
25. ↑  לירן לוי, ספיר לוי‏, שבעה יואשמו ברצח יגאל יהושע בלוד: "המניע - לאומני וגזעני", באתר וואלה!‏, 20 ביוני 2021
26. ↑  כרמל דנגור, ניסיון פיגוע דקירה סמוך לחטמ"ר שומרון – אין נפגעים, באתר כאן – תאגיד השידור הישראלי, 11 במאי 2021
27. ↑  אלון חכמון, ‏ניסיון לפיגוע דקירה בבאר שבע: צעיר ערבי נעצר, בן 18 נפצע באורח בינוני-קשה, באתר מעריב אונליין, 11 במאי 2021.
28. ↑  מצב חירום אזרחי בלוד - כוחות מג"ב נכנסו לעיר; 2 נפצעו קשה, באתר חדשות 13
29. ↑  כרמל ליבמן, ‏הרוג בהצתת המלון בעכו: נקבע מותו של מנהלה לשעבר של סוכנות החלל הישראלית, באתר ‏מאקו‏, 13 במאי 2021
30. ↑  אורלי הררי, אבי הר אבן שנפצע במהומות בעכו הלך לעולמו, באתר ערוץ 7, 6 ביוני 2021
31. ↑  יואב אבן, ‏הטבה משמעותית במצבו של אלעד ברזילי, הפצוע בלינץ' בעכו, באתר ‏מאקו‏, 13 במאי 2021
32. ↑  ניסיון פיגוע דקירה באזור יריחו, מחבל ניסה לחטוף נשק מחייל, באתר כיפה, ‏12 במאי 2021
33. ↑  מתן וסרמן, ‏מבצעי הלינץ' בבת ים יואשמו במעשה טרור: "רצו לפגוע בערבים", באתר מעריב אונליין, 24 במאי 2021
34. ↑  גיא עזרא, ‏פיגוע דקירה בלוד: ערבי דקר יהודי בדרך לתפילה, באתר "סרוגים", 13 במאי 2021
35. 1 2  עדו בן פורת, יהודי נורה בלוד, לינץ' בחייל צה"ל ביפו - שניהם במצב קשה, באתר ערוץ 7, 13 במאי 2021
36. ↑  גלעד כהן, דקירת הערבי בשוק מחנה יהודה: שלושה יהודים מואשמים במעשה טרור של ניסיון רצח, באתר ynet, 30 במאי 2021
37. ↑  ניסיון פיגוע סמוך לעפרה, מחבל מחוסל, באתר סרוגים, ‏14 במאי 2021
38. ↑  אבי כהן, במשטרה מעריכים: ערבים השליכו את בקבוק התבערה ביפו, באתר ישראל היום, ‏15 במאי 2021
39. ↑  לירן לוי‏, המשטרה ושב"כ עצרו חשוד ערבי שלישי בהשלכת בקבוק התבערה ביפו, באתר וואלה!‏, 26 במאי 2021
40. ↑  גלעד כהן, נינה פוקס, פיגוע דריסה בשייח ג'ראח בירושלים: שישה לוחמי מג"ב נפצעו, המחבל נוטרל, באתר ynet, 16 במאי 2021
41. ↑  יואב זיתון, אלישע בן קימון, ואליאור לוי, ניסיון פיגוע משולב ביום הזעם: חוסל בחברון מחבל שנשא סכין, נשק ומטענים, באתר ynet, 18 במאי 2021
42. ↑  אלישע בן קימון, יואב זיתון, מחבלת ירתה לעבר חיילים - וחוסלה - תיעוד הפיגוע, באתר ynet, 19 במאי 2021
43. ↑  שני פצועים בינוני בפיגוע דקירה מול המטה הארצי בירושלים, באתר ערוץ 7, 24 במאי 2021
44. ↑  שב"כ עצר 8 ערבים תושבי לוד שיידו בקבוקי תבערה לעבר בית מגורים בעיר, באתר ערוץ 7, 15 ביולי 2021
45. ↑  מרים ברדוגו, ‏"הוא הקורבן השלישי בפרעות שעושים מעמנו", באתר "סרוגים", 27 ביוני 2021
46. ↑  אלכסנדרה לוקש, בתו של תושב רמלה שנדרס: "אם לא היינו מתעקשים, זה היה עובר כתאונה", באתר ynet, 27 ביולי 2021
47. ↑  מתן צורי, יואב זיתון, חדר מעזה: מחבל דקר איש ביטחון באשכול ונורה, באתר ynet, 30 במאי 2021
48. ↑  ניסיון פיגוע נגד חיילים באזור ג'נין, באתר ערוץ 7
49. ↑  אלון חכמון, ‏נסיון פיגוע במעבר קלנדיה: מאבטח נטרל חשודה חמושה בסכין, באתר מעריב אונליין, 12 ביוני 2021
50. ↑  מחבלת ניסתה לדרוס ולדקור - ונורתה למוות, באתר כיכר השבת
51. ↑  ענבר טויזר, ‏אישה בהריון מתקדם ובעלה הותקפו על ידי ערבים בדרך לכותל, באתר ‏מאקו‏, 17 ביוני 2021
52. ↑  טל לב רם, ‏סוכל פיגוע דקירה במצפה יצהר: מחבל חמוש בסכין חדר ליישוב, נורה ונוטרל, באתר מעריב אונליין, 25 ביוני 2021
53. ↑  אמיר בוחבוט‏, בן מיעוטים נתפס לאחר שדקר חיילת וחטף את נשקה בבקעת הירדן, באתר וואלה!‏, 1 ביולי 2021
54. ↑  רועי שושה, כוחותינו חיסלו מחבל שהשליך לעברם מטעני חבלה בבנימין, באתר ערוץ 20, 3 ביולי 2021
55. ↑  פיגוע ירי לעבר מעבר קלנדיה, מאבטח נפצע קל, באתר כיפה, 14 ביולי 2021
56. ↑  אורלי הררי, מחבל משוחרר ניסה לחדור ליצהר, באתר ערוץ 7, ‏14 ביולי 2021
57. ↑  ערבי מהצפון תקף שני יהודים מפוריה - פצוע אחד במצב קשה, באתר הקול היהודי, ‏י' אב תשפ"א - 19/07/2021
58. ↑  סוכל פיגוע: מחבלת חמושה בסכין נוטרלה בירי בצומת יצהר הגדולה, באתר חדשות 0404‏, 9 באוגוסט 2021
59. ↑  איציק סבן, איליה יגורוב, 9 ימים אחרי שנורה בגבול עזה: נקבע מותו של לוחם מג"ב, סמ"ר בר-אל חדריה שמואלי, באתר ישראל היום, 30 באוגוסט 2021
60. ↑  אליאור לוי, חשיפה: חמאס שחרר את המחבל שרצח את בראל ממעצר הגנתי, באתר ynet, 14 באוקטובר 2021.
61. ↑  מרים אגדי, ‏ראשוני: ניסיון פיגוע דקירה סמוך לשער האריות, באתר "סרוגים", 10 בספטמבר 2021
62. ↑  אפרת פורשר, לילך שובל, ניסיון פיגוע דקירה בגוש עציון, המחבל נוטרל, באתר ישראל היום, 13 בספטמבר 2021
63. ↑  אלי סניור, פצוע קשה מדקירה ביפו, פלסטיני נעצר, באתר ynet, 15 בספטמבר 2021
64. ↑  דוד גולדברג, ‏פיגוע דריסה ליד היישוב מכמש שבבנימין: אישה פונתה במצב בינוני, באתר JDN‏, ט"ז בתשרי תשפ"ב
65. ↑  יואב זיתון, אליאור לוי, חיים גולדיטש, מחבלת ניסתה לדקור בירושלים ונורתה למוות, צה"ל חיסל מחבל ליד ג'נין, באתר ynet, 14 באוקטובר 2021
66. ↑  מערכת ישראל היום, פיגוע דריסה במחסום קלנדיה: המחבל נוטרל ונעצר, לוחם מג"ב נפצע באורח קשה, באתר ישראל היום, 14 באוקטובר 2021
67. ↑  נתונים פלסטיניים: 15 פיגועי ירי בחודש נובמבר, באתר ערוץ 7
68. ↑  פצוע מאבנים בשכונת מעלה הזיתים בירושלים, 13.11.21, ערוץ 7
69. ↑  שמעון כהן, זה התחיל בזיקוקים, הבנו שאנחנו תחת מתקפה, 14.11.21, ערוץ 7
70. ↑  אפרת פורשר, פיגוע דקירה בי-ם: שני שוטרי מג"ב פצועים בינוני וקל, באתר ישראל היום, 17 בנובמבר 2021
71. ↑  אפרת פורשר, הפיגוע בירושלים: נקבע מותו של בן ה-30 שנפצע אנוש; ארבעה פצועים במצב קשה, בינוני וקל, באתר ישראל היום, 21 בנובמבר 2021
72. ↑  אבי כהן, חשד לפיגוע דקירה ביפו: בן 67 נפצע בינוני, שב"ח מג'נין נעצר, באתר ישראל היום, 21 בנובמבר 2021
73. ↑  שלומי הלר‏, המתיחות בירושלים: בקבוקי תבערה הושלכו לעבר בתי יהודים במזרח העיר, באתר וואלה!‏, 22 בנובמבר 2021
74. ↑  שלומי דיאז, אפרת פורשר, שחר קליימן, "נכנסנו בטעות - ואז התחילו עם בלוקים ואלות": ישראלים נקלעו לניסיון לינץ' ברמאללה, באתר ישראל היום, 1 בדצמבר 2021
75. ↑  אפרת פורשר, פיגוע בשער שכם בירושלים: צעיר נפצע באורח בינוני, המחבל חוסל, באתר ישראל היום, 4 בדצמבר 2021.
76. ↑  יואב זיתון, אלישע בן קימון, אליאור לוי, פיגוע דריסה בשומרון: מחבל בן 15 התנגש בעמדת בידוק וחוסל, מאבטח נפצע, באתר ynet, 6 בדצמבר 2021
77. ↑  עדו בן פורת, פצוע קשה בפיגוע דריסה במעבר תאנים בשומרון; המחבל חוסל, באתר ערוץ 7, 6 בדצמבר 2021
78. ↑  חיים גולדיטש, עינב חלבי, בסכין של 30 ס"מ: מחבלת בת 14 משייח ג'ראח דקרה שכנה יהודייה, באתר ynet, 8 בדצמבר 2021
79. ↑  דור אזרד, דיווח: ערבי ניסה לדרוס שוטרים סמוך למחסום מיתר – אין נפגעים, באתר עכשיו 14, 12 בדצמבר 2021
80. ↑  פיגוע ירי בשומרון: תלמיד ישיבה נרצח, שניים נוספים מאושפזים בבתי החולים, באתר חדשות 0404, ‏16 בדצמבר 2021
81. ↑  יורי ילון, לילך שובל, שחר קליימן, פיגוע בחברון: פצוע קל מדקירה סמוך למערת המכפלה, המחבלת נוטרלה, באתר ישראל היום, 18 בדצמבר 2021
82. ↑  לוחמי צה"ל עצרו הלילה שני מחבלים חמושים שניסו לחצות לשטח ישראל, באתר ערוץ 7, ‏20 בדצמבר 2021
83. ↑  דיווח על ניסיון פיגוע דריסה סמוך לדותן בשומרון – המחבל חוסל, באתר ערוץ 14, ‏21 בדצמבר 2021
84. ↑  אלישע בן קימון, אייל ערביד, ניסיון פיגוע בבנימין: מחבל ירה לעבר כוח צה"ל ונהרג, באתר ynet, 23 בדצמבר 2021
85. ↑  אור רביד, ‏סוכל ניסיון פיגוע בתחנה המרכזית בתל-אביב, באתר ‏מאקו‏, 23 בדצמבר 2021
86. 1 2  , Twitter
87. ↑  , Twitter
88. ↑  נועם אמיר, ירי לעבר עמדת צה"ל; המצוד אחר המחבלים נמשך, באתר מקור ראשון, ‏26 בדצמבר 2021
89. ↑  שלומי הלר, דיווח על ירי מרכב חולף לעבר פילבוקס בגזרת שכם. מטח של בקבוקי תבערה על עמדת צה"ל בגזרת קלקיליה, באתר חמ"ל, ‏25 בדצמבר 2021
90. ↑  אלון חכמון, ‏לילה מתוח בבירה: בקבוקי תבערה הושלכו לעבר בתי יהודים בסילוואן, באתר מעריב אונליין, 26 בדצמבר 2021
91. ↑  יהודה ושומרון: כ-30 אירועי טרור ביממה אחת, באתר מקור ראשון, ‏27 בדצמבר 2021
92. ↑  אפרת פורשר, המלווה ירה באוויר: תלמידים שסיירו בירושלים הותקפו באבנים, באתר ישראל היום, 29 בדצמבר 2021
93. ↑  פצוע באורח קל מירי בגבול עזה, באתר ערוץ 7
94. ↑  אפרת פורשר, לילך שובל, מחבל ניסה לדקור חיילים סמוך לאריאל וחוסל, באתר ישראל היום, 31 בדצמבר 2021

| פיגועי טרור נגד ישראלים בשנות ה-20 של המאה ה-21 |
| --- |
| פיגועים נגד ישראלים שבוצעו בישראל ובשטחים | < • 2020 • 2021 • 2022 • 2023 • 2024 |
| 

---

1948–1999 • 2000–2009 • 2010–2019 • 2020–2029 |

| הסכסוך הישראלי-פלסטיני בשנות ה-20 של המאה ה-21 |
| --- |
| מבצעים צבאיים | שומר החומות • הלחימה ברצועת עזה בין מבצע שומר החומות למלחמת חרבות ברזל • שובר גלים • עלות השחר • מגן וחץ • בית וגן • **מלחמת חרבות ברזל** |
| עימותים ב-2023 | העימות בג'נין (ינואר) • המבצע בקסבה של שכם • העימות בג'נין (יוני) • **מתקפת הפתע על ישראל** • העימות במחנה הפליטים נור א-שמס |
| פיגועים, מהומות ואירועים נוספים | 

|  |  |
| --- | --- |
| 2020 | רצח אסתר הורגן • רצח שי אוחיון |
| 2021 | המהומות בישראל (ירושלים • לוד • עכו • בת ים • חיפה) • פיגוע הירי בצומת תפוח • פיגוע הירי בשער השלשלת • פיגוע הירי בחומש |
| 2022 | פיגוע הדקירה בשכונת ארמון הנציב • הפיגוע המשולב בבאר שבע • פיגוע הירי בחדרה • פיגוע הירי בבני ברק • פיגוע הירי ברחוב דיזנגוף • מהומות הר הבית • פיגוע הירי באריאל • הפיגוע באלעד • פרשת מותה של שירין אבו עאקלה • נפילת נעם רז • רצח שולמית רחל עובדיה • הפיגוע במחסום שועפאט • פיגוע הירי ליד שבי שומרון • הפיגוע בפונדוק • פיגוע הירי ליד גבעת האבות • הפיגוע באזור התעשייה אריאל • חטיפת טירן פרו • הפיגוע הכפול בירושלים |
| 2023 | פיגוע הירי בנווה יעקב • פיגוע הדריסה בשכונת רמות • הפיגוע במחסום שועפאט • פיגוע הירי בחווארה (פברואר) • המהומות בחווארה • פיגוע הירי בצומת בית הערבה • פיגוע הירי ברחוב דיזנגוף • הפיגוע בצומת מגידו • מהומות הר הבית • פיגוע הירי בצומת חמרה • פיגוע הדריסה בפארק צ'ארלס קלור • הפיגוע בחרמש • פיגוע הירי בגבול ישראל–מצרים • הפיגוע הראשון בתחנת הדלק בעלי • הפיגוע המשולב בשכונת נאות אפקה • פיגוע הירי ליד קדומים • העימות בבורקה • פיגוע הירי במרכז תל אביב • פיגוע הירי בחווארה (אוגוסט) • פיגוע הירי בצומת הכבשים • פיגוע הדריסה במחסום מכבים • קרב זיקים • קרב ארז • הטבח במסיבת הטבע ליד רעים • קרב שדרות • הטבח בקיבוץ בארי • הטבח ביכיני • הטבח באופקים • הטבח בנתיב העשרה • הטבח בכפר עזה • הטבח בחולית • הטבח בניר עוז • הטבח בנחל עוז • קרב עין השלושה • קרב קיבוץ מגן • קרב עלומים • קרב סופה • קרב ניר עם • קרב יתד • קרב מחנה רעים • קרב פרי גן • קרב קיבוץ מגן • קרב כרם שלום • מתקפת הפתע על ישראל (2023) • טבח הגמלאים בשדרות • החטיפה לעזה • פיגוע הירי ליד עינב • פיגוע הדקירה בשער הפרחים • פיגוע הירי במחסום המנהרות • פיגוע הירי ביציאה מירושלים |
| 2024 | הפיגוע בוואדי חרמיה • הפיגוע המשולב ברעננה • פיגוע הירי בצומת ראם • פיגוע הירי במחלף הזיתים • פיגוע הירי בתחנת הדלק בעלי |

 |